**Meløy** on kunta Norjassa Nordlandin läänissä. Kunnan rajanaapureina on pohjoisessa Gildeskål, idässä Beiarn ja etelässä Rana sekä Rødøy. Kunnan hallinnollinen keskus on Ørnes. Muita taajamia ovat Glomfjord, Eidbukta ja Reipå.

Historiaa
---------

Ørnes (helmikuu 2005), taustalla keskellä Spilderhesten (korkeus 851 m)
Meløy itsenäistyi Rødøyn pitäjästä vuonna 1884. Benkestokin aatelissuku omisti 1500- ja 1600-luvuilla Meløyn saarella sijainneen Meløygårdenin tilan. Kunta osti tilan vuonna 1872 ja sinne sijoitettiin kunnan hallinnollinen keskus. Vuonna 1952 hallinnolliseksi keskukseksi tuli Ørnes.*lähde?*

Støttin saari on aina ollut tärkeä merenkululle ja saarella oli erityinen asema toisen maailmansodan aikana. Vielä nykyään saarella on lukuisia sodanaikaisia bunkkereita.*lähde?*

Glomfjordin voimala oli eräs Norjan ensimmäisistä suurista vesivoimalaitoksista. Toisen maailmansodan aikana saksalaiset olivat laajentamassa laitosta kasvavaa alumiinituotantoa varten. Rakennustyöt jouduttiin keskeyttämään sabotaasin takia. Norsk Hydro aloitti lannoitetuotannon Glomfjordissa vuonna 1947.

Maantiede
---------

Kunnan merialueella on 755 saarta, joiden yhteenlaskettu pinta-ala on 89 km². Suurimmat saaret ovat Åmøya (23,4 km²), Meløya (21,8 km²), Mesøya (8,0 km²) ja Teksmona (5,2 km²). Rantaviivaa kunnan saarilla on yhteensä 348 km. Mannerrantaviivaa kunnalla on 166 km.*lähde?*

Maanviljelysmaata on 16 km². Lähes neljäsosa kunnan pinta-alasta on metsää (210 km²), josta 36 km² on talousmetsää.*lähde?*

Kunnan alueella sijaitsee lukuisia korkeita vuorenhuippuja. Korkeimmat niistä (merenpinnan tason yläpuolella) ovat Skjelåtinden (1637 m), Snøtinden (1594 m) ja Helgelandsbukken (1454 m).*lähde?* Merkittävä osa kunnasta on jäätiköiden peittämää; Svartisen on Meløyn jäätiköistä suurin.

Meløy kuului aikaisemmin Helgelandin maakuntaan, mutta on sittemmin liittynyt Salteniin.*lähde?*

Liikenne
--------

Pitkään Meløyhön pääsi ainoastaan meriteitse. Hurtigruten-laivat lähtevät Ørnesistä etelään ja pohjoiseen päivittäin. Ørnesistä on lisäksi lukuisia lauttayhteyksiä saariston saariin.

Valtatie "Kystriksveien" (tienumero 17) ensimmäinen osuus kunnan alueella avattiin 1950-luvulla Ørnesistä pohjoiseen. Sittemmin valtatien rakentamista on jatkettu, jolloin lukuisia lauttayhteyksiä on voitu lakkauttaa.*lähde?* Valtatie 17 kulkee Steinkjeristä Bodøhön ja on 630 km pitkä. Kunnan alueella valtatie 17:llä on kolme*lähde?* tunnelia; pisin niistä on Svartisenin tunneli (7,6 km). Meløystä on useita päivittäisiä suoria linja-autovuoroja Bodøhön.

Koulutus
--------

Meløyssä on kahdeksan peruskoulua. Lisäksi kunnassa on toisen asteen Meløy videregående skole.

Ørnesissä sijaitsee kunnallinen kulttuurikoulu.

Elinkeinot
----------

Tärkeimmät elinkeinot ovat teollisuus, maanviljely, kalastus, kalankasvatus ja palveluala. Työttömyysprosentti on 3,2% (v. 2002). Lukuisista vesivarannoista johdetaan vettä muun muassa Euroopan suurimpien joukkoon kuuluvaan vesivoimalaitokseen. Storglomvassdammen on maailman korkein maapato, jossa on asfaltista tehty tiivistyssydän.*lähde?*

Glomfjordin yrityspuistosta löytyy mm. lannoitetuottaja Yara (ent. Norsk Hydro) sekä aurinkopaneelien komponenttivalmistajat Scanwafer ja SiTech.*lähde?*

Kulttuuri, vapaa-aika ja nähtävyyksiä
-------------------------------------

Engabreen ja Holandsfjord
Kulttuurielämä on runsasta ja tarjonta on laajaa.*kenen mukaan?* Vuosittain järjestetään kesätapahtuma Sommerdagan ja vuorovuosittain revyytapahtuma NordNorsk Revyfestival. Glomfjordissa sijaitsee elokuvateatteri, jonka lisäksi etenkin saaristossa järjestetään erillisiä elokuvanäytöksiä. Reipåssa sijaitsee pitäjänmuseo.*lähde?*

Huhtikuussa 2005 kuntaan avattiin uimahalli. Ørnesin kirjastossa toimii vuokraamo, josta voi vuokrata niin kesä- kuin talviretkivälineitä. Vuosittain kunnassa järjestetään Fjelltrimmen-niminen kuntoilutapahtuma.*lähde?*

Nähtävyyksiin kuuluu muun muassa Engabreen, joka on Pohjois-Euroopan alimmalle korkeudelle (merenpinnan tason yläpuolella) ulottuva Svartisenin jäätikköuloke. Fykanbergenessä og Åmøyan saarella on lukuisia kalliomaalauksia.*lähde?*

Kunta osallistui vuosina 1992-1998 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Meløyhin pystytettiin Per Kirkebyn teos "Varde".*lähde?*

Lähteet
-------

* Kunnan kotisivut
* Meløy videregående skole (Arkistoitu – Internet Archive)
* Meløy musikk- og kulturskole (Arkistoitu – Internet Archive)
* Norjan tilastovirasto
* Kystriksveien

### Viitteet

1. ↑  11342: Areal og befolkning i kommuner, fylker og hele landet (K) 2007 – 2023 *Statistisk sentralbyrå*. Viitattu 1.2.2024. (norjaksi)
2. 1 2 3 4 5 6  Dalfest, Terje; Engerengen, Lars & Thorsnæs, Geir: Meløy *Store norske leksikon*.  27.12.2023. Viitattu 1.2.2024. (norjaksi)
3. ↑  Ruteplan *Hurtigruten*. Viitattu 1.2.2024. (norjaksi)
4. ↑  Lauritzen, Per Roger: Kystriksveien i Nordland *Store norske leksikon*.  9.11.2023. Viitattu 1.2.2024. (norjaksi)
5. ↑  Meløyskolen *Meløyn kunta*. Viitattu 1.2.2024. (norjaksi)
6. ↑  Meløy videregående skole *Meløy videregående skole*. Viitattu 1.2.2024. (norjaksi)
7. ↑  Meløy kulturskole *Meløyn kunta*. Viitattu 1.2.2024. (norjaksi)

Aiheesta muualla
----------------

* Kuvia tai muita tiedostoja aiheesta **Meløy** Wikimedia Commonsissa

Nordlandin vaakunaNordlandin läänin kunnat

* Alstahaug
* Andøy
* Ballangen
* Beiarn
* Bindal
* Bodø
* Brønnøy
* Bø
* Dønna
* Evenes
* Fauske
* Flakstad
* Gildeskål
* Grane
* Hadsel
* Hamarøy
* Hattfjelldal
* Hemnes
* Herøy
* Leirfjord
* Lurøy
* Lødingen
* Meløy
* Moskenes
* Narvik
* Nesna
* Rana
* Rødøy
* Røst
* Saltdal
* Sortland
* Steigen
* Sømna
* Sørfold
* Tjeldsund
* Træna
* Tysfjord
* Værøy
* Vefsn
* Vega
* Vestvågøy
* Vevelstad
* Vågan
* Øksnes

Norjan läänit | Norja

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.